Problemê Keşmiri

Problemê Keşmiri problemo politiko ke Pakıstan u Hindıstan miyan de wılayetê Keşmiri sero şeşti serran ra nat rameno. 1947 de Hindıstanê Britanya rıciyo, letebiyayışê Hindıstanê Britanya ra tepeya hirê dewleti veciyê miyan; Hindıstan, Pakıstan u Bengladeş. Hema wılayetê Keşmiri sero problem hal nêbiyo, aniya mendo. Werêameyışê Rıciyayışê Hindıstanê Britanya ra dıme qerar gêriyao ke erdê ke mısılmani tede zêdêrê, ê bıkewê erdê Pakıstani miyan; erdê ke nıfusê xo zêdêr Hinduyê, ê zi bıkewê erdê Hindıstani miyan. Şarê Keşmiri zêdêr mısılmanê, coka Pakıstan heqe ida kerda ke uca bıkewo herranê xo miyan. Hema sermıyanê Keşmiri herrê xo dayê Hindıstan, kerdê cı. Coka Hindıstan eno qerarê Pakıstani qebul nêkerdo, werêameyış cawiyo.

Dı dewletan riyê cawiyayışê werêameyışi ra, hirê reyi lec kerdo. Dıme ra Çini zi kewto inan miyan u ewro tayê herranê Keşmiri sero heqa xo ida keno. Ewro Keşmir biyo hirê letey. Pakıstan cayanê Gilgit-Baltıstan u Azad Keşmiri heteneno, Hindıstan Cammu u Keşmiri heteneno u ê Çin zi Şaksğam u Aksai-Çini heteneno.

 Gıreyê teberi 

 Portalê Melumatê Keşmiri 
 Cıresayış
 Mıletê Yewbiyayey çım ra
 Official website of the Jammu and Kashmir Government  (Keşmirê Hindıstani)
 Official website of the Azad Jammu and Kashmir Government (Keşmirê Pakıstani)

Kategoriye:Problemê herre
Kategoriye:Asya de problemê herre